./data/phi0914/phi0013/phi0914.phi0013.perseus-lat2.xml
Titus Livius (Livy)
in acie Quinctius dextrum cornu, Agrippa sinistrum tenuit;       Sp PostumioAlbo  legato datur media acies tuenda; legatum alterum       P Sulpicium  equitibus praeficiunt               pedites ab dextro cornu egregie pugnauere, haud segniter resistentibus Uolscis        P Sulpicius  per mediam hostium aciem cum equitatu perrupit  unde cum eadem reuerti posset ad suos, priusquam hostis turbatos ordines reficeret terga impugnare hostium satius uisum est; momentoque temporis in auersam incursando aciem ancipiti terrore dissipasset hostes, ni suo proprio eum proelio equites Uolscorum et Aequorum exceptum aliquamdiu tenuissent               ibi uero Sulpicius negare cunctandi tempus esse, circumuentos interclusosque ab suis uociferans, ni equestre proelium conixi omni ui perficerent;              nec fugare equitem integrum satis esse: conficerent equos uirosque, ne quis reueheretur inde ad proelium aut integraret pugnam; non posse illos resistere sibi, quibus conferta peditum acies cessisset               haud surdis auribus dicta  impressione una totum equitatum fudere, magnam uim ex equis praecipitauere, ipsos equosque spiculis confodere               is finis pugnae equestris fuit  tunc adorti peditum aciem, nuntios ad consules rei gestae mittunt, ubi iam inclinabatur hostium acies  nuntius deinde et uincentibus Romanis animos auxit et referentes gradum perculit Aequos               in media primum acie uinci coepti, qua permissus equitatus turbauerat ordines;         sinistrum deinde cornu ab Quinctio consule pelli coeptum; in dextro plurimum laboris fuit  ibi Agrippa, aetate uiribusque ferox, cum omni parte pugnae melius rem geri quam apud se uideret, arrepta signa ab signiferis ipse inferre, quaedam iacere etiam in confertos hostes coepit;              cuius ignominiae metu concitati milites inuasere hostem  ita aequata ex omni parte uictoria est  nuntius tum a Quinctio uenit uictorem iam se imminere hostium castris; nolle inrumpere antequam sciat debellatum et in sinistro cornu esse:              si iam fudisset hostes, conferret ad se signa, ut simul omnis exercitus praeda potiretur               uictor Agrippa cum mutua gratulatione ad uictorem collegam castraque hostium uenit  ibi paucis defendentibus momentoque fusis, sine certamine in munitiones inrumpunt, praedaque ingenti compotem exercitum suis etiam rebus reciperatis quae populatione agrorum amissae erant reducunt               triumphum nec ipsos postulasse nec delatum iis ab senatu accipio, nec traditur causa spreti aut non sperati honoris               ego quantum in tanto interuallo temporum conicio, cum Ualerio atque Horatio consulibus qui praeter Uolscos et Aequos Sabini etiam belli perfecti gloriam pepererant negatus ab senatu triumphus esset, uerecundiae fuit pro parte dimidia rerum consulibus petere triumphum, ne etiamsi impetrassent magis hominum ratio quam meritorum habita uideretur